  Туспуктэм: vk.com (Александр Деев) Майя Бывальцева Секыт но кема висемез бере улонысь кошкиз Удмуртиысь дано журналист, Пичи Пурга ёросысь «Маяк» газетлэн валтӥсь редакторез Николай Мешин. Со сярысь ёрослэн тӧроез Александр Деев «ВКонтакте» мерлыко вотэсысь бамаз ивортӥз. Николай Мешин «Маякын» 50 ар ужаз, со пӧлысь 30 арзэ валтӥсь редактор луыса. Лыдӟисьёс но ужъюлтошъёсыз сое трос тодэмез, калыкен вераськыны быгатэмез, вань сюлэмзэ ас ужезлы сётэмез понна гажазы но дунъязы. Ивортодэт вӧлмытон удысын кема но ӟеч ужамез понна Удмуртиысь печатья но калыке ивортодэт вӧлмытонъя министерстволэн данъян грамотаосыныз пусъемын. 2009-тӥ арын «За услуги перед профессиональным сообществом» данъян пус но «Заслуженный журналист Удмуртской Республики» дано ним басьтӥз. 2022-тӥ арын Пичи Пурга ёрослэн дано кунмуртэз луиз. Ивортодэтъя «Удмуртия» агентстволэн редакциез Николай Григорьевичлэн ӵыжы-выжыосызлы но матысь адямиосызлы куректэмзэ вера. Тегъёс: Удмуртия кулон ПичиПурга Мерлык  